## KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2022. február 23-i ülésére)

## TÁRGY: PÁLYÁZAT BENYÚJTÁSA AZ „ÖNKORMÁNYZATI FELADATELLÁTÁST SZOLGÁLÓ FEJLESZTÉSEK TÁMOGATÁSA” CÍMŰ PÁLYÁZATI KIÍRÁSRA

A helyi önkormányzatokért felelős miniszter az államháztartásért felelős miniszter egyetértésével pályázatot hirdetett a Magyarország 2022. évi központi költségvetéséről szóló 2021. évi XC. törvény (továbbiakban: költségvetési törvény) (3.) 3.3. Kötelező önkormányzati feladatot ellátó intézmények fejlesztése, felújítása jogcím vonatkozásában, Önkormányzati feladatellátást szolgáló fejlesztések támogatásának elnyerésére.

A pályázat célja a települési önkormányzatok (a továbbiakban: önkormányzat) által fenntartott bölcsődébe és óvodába járó gyermekek minél magasabb színvonalon történő ellátása, az egészségügyi alapellátás biztosítása, feltételeinek javítása érdekében megvalósuló fejlesztések támogatása.

A pályázati kiírás lehetőséget nyújt a 70%-os kapacitás kihasználtságot meghaladó óvodai nevelést végző intézmények infrastrukturális fejlesztésére, felújítására, belső átalakítására.

A pályázati kiírás alapján lehetőség nyílik a Szűcsi óvoda helyiségeinek kifestésére, elektromos és villanyszerelési munkáinak elvégzésére, burkolatcserére.

A projekthez minimálisan biztosítandó saját erő mértékét a települési önkormányzat költségvetési jelentése alapján számított, egy lakosra jutó adóerő-képessége határozza meg. Kiskőrös Város Önkormányzatának 25% önerőt szükséges biztosítani a pályázathoz, a támogatás intenzitása 75 %.

A beruházás tervezett költsége 5.000.000,- Ft, amelyhez 25%, azaz 1.250.000,- Ft önerő biztosítása szükséges, és 75%, azaz 3.750.000,- Ft támogatásra pályázhat Önkormányzatunk.

A fentiek alapján javaslom, hogy a Képviselő-testület „Magyarország 2022. évi központi költségvetéséről szóló 2021. évi XC. törvény (továbbiakban: költségvetési törvény) (3.) 3.3. Kötelező önkormányzati feladatot ellátó intézmények fejlesztése, felújítása jogcím vonatkozásában, Önkormányzati feladatellátást szolgáló fejlesztések támogatására- A Szűcsi óvoda fejlesztése” című pályázat során megítélhető támogatás elnyerése érdekében a határozat-tervezetben foglaltak szerint döntsön.

**Kiskőrös, 2022. február 15.**

**Domonyi László s.k.,**

 **polgármester**

**HATÁROZAT-TERVEZET**

A Képviselő-testület:

1. egyetért azzal, hogy a Szűcsi óvoda (6200 Kiskőrös, Rákóczi Ferenc utca 144. szám - 723 hrsz) kisebb mértékű felújítása (festés, elektromos és villanyszerelési munkák elvégzése) érdekében pályázatot nyújtson be.
2. a bruttó 3. 750. 000,-Ft költség fedezetére pályázatot nyújt be a „Magyarország 2022. évi központi költségvetéséről szóló 2021. évi XC. törvény (továbbiakban: költségvetési törvény) (3.) 3.3. Kötelező önkormányzati feladatot ellátó intézmények fejlesztése, felújítása jogcím vonatkozásában, Önkormányzati feladatellátást szolgáló fejlesztések támogatására” c. pályázati felhívásra, „A Szűcsióvoda fejlesztése” megnevezésű pályázat elnyerésére.

1. a fennmaradó bruttó 1.250.000,-Ft összeget, saját forrásként, Kiskőrös Város Önkormányzatának 2022.évi költségvetése terhére biztosítja.
2. felkéri a polgármestert, hogy a költségvetési rendelet soron következő módosítását -a fentiek figyelembevételével- terjessze elő.
3. felhatalmazza a polgármestert a nyilatkozattételre, valamint arra, hogy a pályázattal kapcsolatos ügyekben eljárjon, és a támogatási szerződést, a pályázatot kiíró Minisztériummal megkösse.

**Felelős:** polgármester

**Határidő:** azonnal